Public procurement notice: Prior Information Notice Without Call For Competition
Published: 2019-02-28
Buyer: Helsingin ja Uudenmaan sairaanhoitopiiri
Country: FI
Contract type: Supplies
CPV classification: 33100000

Technical requirements: Kutsu markkinakartoitukseen liittyen HUSiin mahdollisesti valmistuvan Silmäsairaalan laitteistokokonaisuuteen
Huom! Tämä ei ole hankintailmoitus tai tarjouspyyntö, vaan tietopyyntö markkinakartoitusta ja teknistä vuoropuhelua varten.
Tämän markkinakartoituskutsun tarkoituksena on kartoittaa erilaisia investointi- ja rahoitusmalleja, joilla silmäsairaalan laitevarustelu voitaisiin toteuttaa sekä arvioida malleja ja hinnoittelua keskenään. Erilaisten investointimallien vaatimukset pyritään huomioimaan rakennussuunnittelussa mahdollisimman kattavasti. Markkinakartoitus ei sido ketään siihen osallistuvaa tahoa, vaan markkinakartoituksella on tarkoitus selvittää hankinnan toteuttamiseen ja hankintaan liittyviä teknisiä, taloudellisia ja toiminnallisia seikkoja. Kaikkia toimittajien tietoja käsitellään luottamuksellisesti pelkästään tässä suunnittelussa. Markkinakartoitukseen vastaamatta jättäminen ei estä mahdolliseen tarjouskilpailuun osallistumista, eikä osallistuminen vaikuta tarjoajan asemaan varsinaisessa tarjouskilpailussa.
Silmäsairaala suunnitellaan Meilahden kampuksen lähellä olevan Zaidankadun varrelle Helsingin kaupungin omistamalle tontille, joka on kaupunginhallituksen päätöksellä varattu HUSin käyttöön.
Ilmoittautuneet tarjoajat kutsutaan erillisellä kutsulla erikseen järjestettäviin keskustelutilaisuuksiin, joihin osallistuvat toimittajan ja hankintayksikön edustajat. Markkinakartoitus jakaantuu kahteen (2) osaan/neuvotteluun, josta ensimmäisessä toimittajalle kuvataan silmäsairaalan toimintaprosesseja, tuotantomääriä sekä tarvittavaa laitteistoa. Toisessa neuvottelussa toimittajan tulee esittää vaihtoehtoisia investointi- ja rahoitusmalleja sekä niiden hinnoittelua hankintayksikön edustajille.
Neuvottelut kestävät ajallisesti 2-3 h ja tavoitteena on järjestää neuvottelut peräkkäisinä viikkoina maalis-huhtikuu 2019.
Markkinakartoituksen neuvotteluaikatauluja voidaan suunnitella jo ennen osallistumishakemusten jättämistä. Toimittajia pyydetään olemaan yhteydessä kehittämisjohtaja Tomi Kauppiseen (puh. +358 503673310) mahdollisimman varhaisessa vaiheessa ajankohdan sopimiseksi. Tapaamiset järjestetään Meilahden sairaala-alueella ja tarkempi paikka ilmoitetaan myöhemmin.
HUSin hallitus päätti joulukuussa 2017 uuden silmäsairaalan hankesuunnittelun aloittamisesta ja tonttivarauksen esittämisestä Helsingin kaupungille. Hanke on kiireellinen, koska HYKSin silmätautien toimintaa on kiinteistöjen vakavien sisäympäristöongelmien vuoksi jouduttu hajauttamaan eri rakennuksiin ja toteuttamaan useita työläitä muuttoja. Toiminnan hajauttaminen heikentää palvelujen saatavuutta ja toiminnan kilpailukykyä. Silmätauteja varten tarvitaan pikaisesti uudet, kehittyvää toimintaa vastaavat, terveet tilat. Peruskorjaushankkeet vanhoissa rakennuksissa ja erilaiset väliaikaisratkaisut kuten vuonna 2017 selvitetty moduulisairaala ovat osoittautuneet kalliiksi ja
Silmäsairaalan hankesuunnittelu on käynnistynyt kesällä 2018 ja se pyritään saamaan valmiiksi maaliskuussa 2019. Sairaala suunnitellaan Meilahden kampuksen lähellä olevan Zaidankadun varrelle Helsingin kaupungin omistamalle tontille, joka on kaupunginhallituksen päätöksellä varattu HUSin käyttöön. Suunnittelu perustuu vuonna 2017 valmistuneeseen hankeselvitykseen ja siinä linjattuun hankkeen laajuuteen. Suunnittelua ohjaa vahvasti tontin voimassa oleva asemakaava, joka on aikanaan laadittu toista käyttötarkoitusta varten. Asetettu¨aikataulutavoite ei mahdollista asemakaavan muutosprosessia.
Hanketta valmistellaan ns. ulkopuolisen rahoituksen projektina, eikä se sisälly HUSin investointiohjelmaan. Vaikka rahoitusjärjestelyt ovat suurelta osin riippuvaisia Maakunta- ja sote-uudistuksen etenemisestä, HUS on käynnistämässä rakennuksen¨toteutus- ja rahoitusmalleja koskevan selvityksen. Tarve uudelle silmäsairaalalle on edelleen kiireellinen ja tavoitteena on saada se käyttöön vuonna 2022. Rakennushankkeen kokonaislaajuus on noin 34 000 brm
Rakentamisen aikana tilat tehdään laiteasennusvalmiuteen. Tämä edellyttää, että laitteiden lähtötiedot ja asennussuunnitelmat ovat tiedossa riittävän varhaisessa vaiheessa. Varsinaiset laiteasennukset voivat käynnistyä aikaisintaan rakentamisen loppuvaiheessa kevättalvella 2022. Tarkemmista aikatauluista tullaan sopimaan yhdessä urakoitsijan ja rakennuttajan kanssa.